ડાન્સ અને જિમ બન્ને પોતપોતાની જગ્યા પર છે. એની સરખામણી થઈ જ ન શકે. ડાન્સ કરવાવાળા પણ જિમમાં એક્સરસાઇઝ કરી શકે છે અને જિમમાં જવાવાળા પણ ડાન્સ કરી શકે છે. મારા હિસાબે ફિટનેસ માટે માત્ર ડાન્સ કરવા કરતાં જિમમાં પણ જવું જોઈએ એમ જણાવતા સુજય કહે છે, ‘માત્ર ડાન્સથી જ ફિટનેસ બને છે એવું નથી. બન્ને વસ્તુ કરવી જોઈએ. અઠવાડિયામાં ત્રણ દિવસ ડાન્સ અને ત્રણ દિવસ જિમ કરવું. જો તમારે એક દિવસ બન્ને એક્સરસાઇઝ કરવી હોય તો સવારે એક અને સાંજે બીજી કરવી. એકસાથે બન્ને ન કરવી. આનાથી તમે થાકશો. એ સાથે તમારા મસલ્સ અને બ્રેઇન પણ થાકી જશે.’